ข้อมูลทางพันธุกรรมช่วยหาสารพิษในอาหาร
ศูนย์ควบคุมและป้องกันโรคในสหรัฐอเมริกาเผยว่า ประชากรอเมริกันราว 48 ล้านคนเผชิญกับอาการป่วยจากโรคอาหารเป็นพิษ และมีถึง 3,000 รายที่เสียชีวิตจากโรคนี้ในแต่ละปี ทำให้นักวิจัยจากศูนย์ฯ ดังกล่าว พยายามคิดค้นแนวทางที่จะใช้ตรวจสอบเกี่ยวกับการระบาดของโรคอาหารเป็นพิษ ซึ่งกำลังทำงานร่วมกับนักวิจัยจากกรมสุขภาพและสิ่งแวดล้อมโคโลราโด ในเมืองเดนเวอร์ รัฐโคโลราโด,ทีมนักวิจัยเผยว่าเทคนิคใหม่ที่ค้นพบคือการเรียงลำดับทางพันธุกรรมหรือดีเอ็นเอ (DNA) ที่จะใช้สืบหาการระบาดของโรคอาหารเป็นพิษ โดยเริ่มต้นแกะรอยความเชื่อมโยงของโรคอาหารเป็นพิษกับผักกาดหอมโรเมน (romaine lettuce) หรืออีกชื่อหนึ่งคือผักกาดคอส ที่นิยมนำไปทำสลัด ซึ่งนักวิจัยสงสัยว่าแบคทีเรียชื่อซาลโมเนลลา (Salmonella) และอี.โคไล (E.coli) จะเป็นสาเหตุของโรค นักวิจัยจึงนำดีเอ็นเอตัวอย่างของเชื้อมาเปรียบเทียบเพื่อดูว่ามีสายพันธุ์เดียวกันหรือไม่ และเชื้อโรคเหล่านี้ทนทานต่อยารักษาในปัจจุบันอย่างไร,การทดสอบดีเอ็นเอแบบใหม่นี้ นักวิจัยชี้ว่านอกจากจะช่วยตรวจหาโรคแล้ว ยังสามารถตรวจหาการปนเปื้อนในอาหารได้ก่อนที่จะมีใครบริโภคเข้าไป ซึ่งเชื่อว่าวิธีนี้จะเป็นการปฏิวัติการตรวจหาเชื้อโรคในอาหารและจะพลิกโฉมการรับมือต่อการระบาดของโรค อย่างไรก็ตาม ก็มีนักวิจัยอื่นๆ มองว่าโครงการนี้ยังอยู่ในช่วงเริ่มต้นเท่านั้น และยังเร็วเกินไปที่จะเรียกว่าเป็นความสำเร็จ.
ศูนย์ควบคุมและป้องกันโรคในสหรัฐอเมริกาเผยว่า ประชากรอเมริกันราว 48 ล้านคนเผชิญกับอาการป่วยจากโรคอาหารเป็นพิษ และมีถึง 3,000 รายที่เสียชีวิตจากโรคนี้ในแต่ละปี
อาหารเป็นพิษ,พันธุกรรม,ดีเอ็นเอ,ซาลโมเนลลา,ชื่นชีวิต,การศึกษา